Oficialusis leidinys L 214 , 30/07/1992 p. 0001 - 0005

specialusis leidimas suomių kalba: skyrius 3 tomas 43 p. 0173

specialusis leidimas švedų kalba: skyrius 3 tomas 43 p. 0173



Tarybos reglamentas (EEB) Nr. 2137/92 1992 m. liepos 23 d. dėl Bendrijos avienos skerdenų klasifikavimo skalės ir šviežių arba atšaldytų avienos skerdenų Bendrijos standartinės kokybės nustatymo ir pratęsiantis Reglamentą (EEB) Nr. 338/91 EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, atsižvelgdama į 1989 m. rugsėjo 25 d. Tarybos Reglamentą (EEB) Nr. 3013/89, dėl bendro avienos ir ožkienos rinkos organizavimo [1], ir ypač jo 4 straipsnio 2 dalį, atsižvelgdama į Komisijos pasiūlymą, kadangi siekiant pagerinti rinkos skaidrumą šiame sektoriuje, yra būtini skerdenų klasifikavimo standartai; kadangi klasifikavimas turi remtis raumeningumo ir riebalinio sluoksnio laipsniu; kadangi šių dviejų kriterijų kombinacija įgalina avienos skerdenas skirstyti į klases; kadangi klasifikuotos skerdenos turi būti atitinkamai pažymėtos; kadangi vis dėlto kiti kriterijai, ypač svoris, mėsos spalva ir riebalinis sluoksnis, gali būti naudojami klasifikuojant ėriukų skerdenas, sveriančias mažiau negu 13 kg; kadangi valstybės narės, norinčios tais kriterijais naudotis, praneša apie tai Komisijai ir kitoms valstybėms narėms; kadangi siekiant užtikrinti, kad šis reglamentas būtų vienodai taikomas visoje Bendrijoje, būtina numatyti patikrinimus vietoje, kuriuos atliktų Bendrijos inspektavimo grupė; kadangi 1991 m. vasario 5 d. Tarybos reglamentas (EEB) Nr. 338/91, nustatantis šviežių ir atšaldytų avienos skerdenų Bendrijos standartinę kokybę [2], yra taikomas 1991 ir 1992 prekybos metams, kol bus nustatyti Bendrijos skerdenų klasifikavimo standartai; kadangi šiuo metu tuos standartus nustatyti nėra tinkamas laikas; kadangi iš pradžių pageidautina įgyti šiek tiek patirties, taikant šiame reglamente numatytą klasifikavimo skalę pakankamai ilgą laiką; kadangi dėl to būtina pratęsti Reglamento (EEB) Nr. 338/91 taikymo laiką vienerius prekybos metus, išskyrus priemonę, numatytą Reglamento (EEB) Nr. 3013/89 7 straipsnyje, kurios taikymas turėtų būti pratęstas iki 1994 m. birželio 30 d.; kadangi atrodo tikslinga siekti, kad po pakankamai orientacinės trukmės pereinamojo laikotarpio Bendrijos skalė būtų privaloma visoms skerdykloms, patvirtintoms tiekti produkciją prekybai Bendrijos viduje; kadangi vis dėlto administraciniais sumetimais, tokia skalė nebūtinai turi būti privaloma mažoms skerdykloms tokiuose regionuose, kuriuose tų skerdyklų produkcijos apimties poveikis rinkos kainai yra menkas, PRIĖMĖ ŠĮ REGLAMENTĄ: 1 straipsnis Šis reglamentas reglamentuoja Bendrijoje priimtą avienos skerdenų klasifikavimo skalę. 2 straipsnis Skerdenų klasifikavimo tikslais, taikomas toks jų pateikimas: a) skerdena: papjauto gyvūno visas kūnas, pateiktas nuleidus kraują, išdarinėjus ir nudyrus odą, be galvos (nupjautos ties pirmuoju kaklo sąnariu), kojų (nupjautų ties kulno ir riešo sąnariais), uodegos (nupjautos tarp šešto ir septinto uodegos slankstelio), tešmens, lytinių organų, kepenų, širdies ir plaučių. Inkstai ir inkstų taukai paliekami skerdenoje; b) skerdenos pusė: simetriškai padalinta skerdena per visų kaklo, nugaros, juosmens ir kryžkaulio slankstelių vidurį bei krūtinkaulio ir dubens sąaugos vidurį. Tačiau valstybės narės gali leisti ir kitaip pateikti skerdieną, jei jos nesinaudoja tipiniu pateikimo standartu. Tokiais atvejais būtini koregavimai, pereinant nuo tokio pateikimo prie tipinio pateikimo, nustatomi, laikantis Reglamento (EEB) Nr. 3013/89 30 straipsnyje nustatytos tvarkos. 3 straipsnis 1. Avienos skerdenos skirstomos į tokias kategorijas: - jaunesnių nei dvylikos mėnesių avių skerdenos, - kitokių avių skerdenos. 2. Avienos skerdenos klasifikuojamos vertinant: a) raumeningumą; b) riebalinį sluoksnį, kaip nurodyta atitinkamai I ir II prieduose. Valstybės narės gali pasirinktinai naudotis raumeningumo klase, kuri I priede pažymėta raide S aukščiausiajai raumeningumo klasei ("dvigubo raumeningumo skerdenų klasė") žymėti. Valstybės narės, kurios ketina pasinaudoti tokia galimybe, privalo apie tai pranešti Komisijai ir kitoms valstybėms narėms. Tačiau klasifikuojant mažiau negu 13 kg sveriančias ėriukų skerdenas, valstybės narės gali leisti naudoti tokius klasifikavimo kriterijus: a) skerdenos svoris; b) mėsos spalva; c) riebalinis sluoksnis, kaip nurodyta III priede. Valstybės narės, kurios ketina pasinaudoti tokia galimybe, privalo apie tai pranešti Komisijai ir kitoms valstybėms narėms iki 1993 m. balandžio 5 d. 3. Kiekvieną I ir II priede nurodytą klasę valstybės narės gali leisti dalinti daugiausia į tris poklasius. 4 straipsnis 1. Skerdenų ir skerdenų pusių klasifikavimas turi būti atliekamas pačioje skerdykloje kaip galima greičiau po paskerdimo. 2. Klasifikuotos skerdenos ir skerdenų pusės turi būti atitinkamai pažymėtos. 3. Smulkesnės šio straipsnio taikymo taisyklės privalo būti priimtos iki 1992 m. gruodžio 31 d., laikantis Reglamento (EEB) Nr. 3013/89 30 straipsnyje nustatytos tvarkos. 5 straipsnis Patikrinimus vietoje atlieka kartu su kompetentingomis nacionalinėmis institucijomis Bendrijos inspektavimo grupė, į kurią įeina Komisijos ekspertai ir valstybių narių paskirti ekspertai. Apie patikrinimo rezultatus ši grupė praneša Komisijai ir kitoms valstybėms narėms. Kai yra būtina, klasifikavimo tikslams būtinos priemonės yra priimamos laikantis Reglamento (EEB) Nr. 3013/89 30 straipsnyje nustatytos tvarkos. Patikrinimai atliekami Bendrijos vardu, kuri ir dengia su tuo susijusias sąnaudas. Smulkesnės šio straipsnio taikymo taisyklės privalo būti priimtos laikantis Reglamento (EEB) Nr. 3013/89 30 straipsnyje nustatytos tvarkos. 6 straipsnis Papildomos nuostatos, apibrėžiančios raumeningumo, riebalinio sluoksnio, skerdenų svorio ir mėsos spalvos rūšis turi būti priimtos ne vėliau kaip iki 1992 m. gruodžio 31 d., laikantis Reglamento (EEB) Nr. 3013/89 30 straipsnyje nustatytos tvarkos. 7 straipsnis 1. Nuo 1993 m. balandžio 5 d. iki tol, kol nebus įvestas naujas standartinės kokybės apibrėžimas, valstybės narės privalo kas savaitę pranešti Komisijai pagal klasifikavimo skalę užregistruotas įvairių klasių rinkos kainas. 2. Smulkesnės šio straipsnio taikymo taisyklės, ypač dėl kainų registravimo dažnumo ir apimties, privalo būti priimtos, laikantis Reglamento (EEB) Nr. 3013/89 30 straipsnyje nustatytos tvarkos. 3. Valstybių narių Komisijai pateikta informacija turi būti panaudota, rengiant 8 straipsnio 2 dalyje numatytą pranešimą ir pasiūlymus. 8 straipsnis 1. Reglamento (EEB) Nr. 338/91 2 straipsnio antros pastraipos tekstas turi būti pakeistas taip: "Šis straipsnis privalo būti taikomas 1991, 1992 ir 1993 prekybos metams. Tačiau Reglamento (EEB) Nr. 3013/89 7 straipsnyje numatytos priemonės įgyvendinimo tikslais šis straipsnis privalo būti taikomas iki 1994 m. birželio 30 d." 2. Ne vėliau kaip 1994 m. kovo 31 d. Komisija privalo pateikti Tarybai pranešimą kartu su standartinės kokybės apibrėžimo pasiūlymais, kuriais remiantis Taryba turi kvalifikuota balsų dauguma priimti sprendimą, kuris įsigalioja nuo 1994 m. liepos 1 d. ir atgaline tvarka taikomas, skaičiuojant priedą už ėriavedę avį 1994 prekybos metams. 9 straipsnis Apie šio reglamento įgyvendinimą Komisija privalo pateikti Tarybai pranešimą vėliausiai iki 1995 m. gruodžio 31 d. Priklausomai nuo šio pranešimo išvadų Taryba privalo iškelti sau tikslą, jei įmanoma, per 1996 prekybos metus, o vėliausiai iki 1997 m. sausio 1 d., sudaryti Bendrijos skalę, privalomą visoms Bendrijos skerdykloms, kurios yra patvirtintos tiekti produkciją prekybai Bendrijos viduje, neužkertant galimybės šios skalės netaikyti mažoms skerdykloms tokiuose regionuose, kuriuose tų skerdyklų produkcijos apimties poveikis rinkos kainai yra menkas. 10 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas nuo 1993 prekybos metų. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. liepos 23 d. Tarybos vardu Pirmininkas John Cope [1] OL L 289, 1989 10 7, p. 1. Reglamentas su paskutiniais pakeitimais, padarytais Reglamentu (EB) Nr. 1741/91 (OL L 163, 1991 6 13, p. 41). [2] OL L 41, 1991 2 14, p. 1. -------------------------------------------------- I PRIEDAS RAUMENINGUMAS Skerdenos, ypač jos pagrindinių dalių (pasturgalinės dalies, nugaros, menčių), profilių išsivystymas Raumeningumo klasė | Aprašymas | S Aukščiausioji | Visi profiliai labai išgaubti; ypač geras raumenų išsivystymas (dvigubai raumenų turinčių skerdenų tipas) | E Puiki | Visi profiliai išgaubti ir labai išgaubti; ypač gerai išsivystę raumenys | U Labai gera | Profiliai, bendrai paėmus, išgaubti; labai gerai išsivystę raumenys | R Gera | Profiliai, bendrai paėmus, lygūs; raumenys gerai išsivystę | O Patenkinama | Profiliai lygūs ir įgaubti; raumenys išsivystę vidutiniškai | P Žema | Profiliai įgaubti ir labai įgaubti; raumenys menkai išsivystę | -------------------------------------------------- II PRIEDAS RIEBALINIO SLUOKSNIO LAIPSNIS Riebalų kiekis skerdenos išorinėje pusėje ir krūtinės ląstos ertmėje Riebalinio sluoksnio klasė | Aprašymas | 1 Mažas riebalinio sluoksnio laipsnis | Riebalinio sluoksnio nėra arba jis mažas | 2 Nedidelis riebalinio sluoksnio laipsnis | Riebalinis sluoksnis nedidelis, mėsa persišviečia beveik visur | 3 Vidutinis riebalinio sluoksnio laipsnis | Mėsa, išskyrus pasturgalinę dalį ir mentis, beveik visur padengta riebalų sluoksniu; nedidelės riebalų sankaupos krūtinės ląstos ertmėje | 4 Didelis riebalinio sluoksnio laipsnis | Mėsa padengta riebalais, bet pasturgalinėje ir mentės dalyje kai kur persišviečia; gana nemažos riebalų sankaupos krūtinės ląstos ertmėje | 5 Labai didelis riebalino sluoksnio laipsnis | Skerdena storai padengta riebalais; didelės riebalų sankaupos krūtinės ląstos ertmėje | -------------------------------------------------- III PRIEDAS Skerdenų klasifikavimo schema pagal 3 straipsnio 2 dalies trečiąją pastraipą Kategorija | A | B | C | | | | | | | Svoris | ≤ 7 kg | 7,1–10 kg | 10,1–13 kg | Kokybė | 1 | 2 | 1 | 2 | 1 | 2 | Mėsos spalva | Ryškiai rožinė | Kita spalva ar kitas riebumo laipsnis | Ryškiai rožinė | Kita spalva ar kitas riebumo laipsnis | Ryškiai rožinė | Kita spalva ar kitas riebumo laipsnis | Riebumo klasė | (1) (2) | (1) (2) | (2) (3) | --------------------------------------------------